Républik Siprus yaiku nagara pulo ing Sagara Tengah pérangan wétan, udakara 113 km kidulé Turki lan 120 km kuloné Suriah. Kutha krajané yaiku Nikosia. Kutha wigati liyané antarané Limassol, Larnaca, Paphos, Famagusta, lan Kyrenia.

Wiwit taun 1974, ing pérangan lor ana Républik Turki Siprus Lor, kang mung diakoni déning Turki.

Sajarah

Sawisé 1945 
Siprus, nalika isih dadi jajahan Karajan Manunggal, arep diwènèhaké marang Yunani. Nanging minoritas Turki nulak. Sidané kompromi disarujuki lan taun 1959 diyasa nagara Siprus mardika. Nanging nagara Yunani lan Turki kaloroné durung puas lan pungkasané taun 1974 sawijining golongan kang kepéngin persatuan karo Yunani nganakaké kudéta kang diwales nganggo invasi Turki. Miwiti kadadéan iku Turki mbanjur nguwasani wewengkon lor.

Anggota Uni Éropa 
Tanggal 1 Mèi 2004, Siprus dadi anggota Uni Éropa. Nanging kang diidinaké mèlu mung wewengkon kidul waé, séjé babé yèn wewengkon lor uga péngin dadi siji manèh. Pungkasané sing ndunungi wewengkon lor nekan pamaréntahé supaya dadi siji karo wewengkon kidul. Tanggal 24 April 2004 wewengkon lor (kang dipanggedhèni déning Raouf Denktash) mratélakaké "iya" marang gagasan persatuan. Laladan kidul (kang dipanggedhèni déning Tassos Papadopoulos) mratélakaké "ora" tumrap persatuan. Sidané mung pérangan kidul waé kang dadi anggota Uni Éropa.

Ékonomi 
Ékonomi Siprus gumantung marang ekspor produk tani (jeruk, kenthang, anggur, tembako) lan saka pariwisata. Sektor perikanan amèh ora ana artiné; tlatah banyu ing saubengé pulo kurang ana iwaké. Séjéné iku sèktor pertambangan isih nguntungaké (tembaga, wesi, marmer lan gipsum). Tembung tembaga sajeroning basa-basa Éropa ngrupakaké derivasi saka tembung "Siprus" ing basa Yunani kupros, upamané tembung copper (basa Inggris) utawa koper (basa Walanda).

Deleng uga 
 Pratélan nagara
 Républik Turki Siprus Utara

Pranala njaba 

 Situs resmi 
 Situs resmi pariwisata
 information and news about both parts of Cyprus
 Cyprus Guide